b"\n_START_ARTICLE_\nSicario\n_START_SECTION_\nSinopsi\n_START_PARAGRAPH_\n\xc2\xabSicario\xc2\xbb significa assass\xc3\xad a sou. A la zona fronterera sense llei que s'est\xc3\xa9n entre els EUA i M\xc3\xa8xic, una agent del FBI idealista (Emily Blunt) \xc3\xa9s reclutada per un oficial (Josh Brolin) de la for\xc3\xa7a especial d'elit del govern per ajudar en la creixent guerra contra les drogues. Liderats per un consultor enigm\xc3\xa0tic amb un passat q\xc3\xbcestionable (Benicio Del Toro), l'equip s'embarca en un viatge clandest\xc3\xad, for\xc3\xa7ant a Kate a q\xc3\xbcestionar tot el que ella creu amb la finalitat de sobreviure.\n_START_SECTION_\nDesenvolupament\n_START_PARAGRAPH_\nEl 6 de desembre de 2013, es va anunciar que Denis Villeneuve dirigiria un drama sobre la frontera mexicana, Sicario, amb gui\xc3\xb3 de Taylor Sheridan. que estaria finan\xc3\xa7at per Black Label i amb la producci\xc3\xb3 a c\xc3\xa0rrec de Thunder Road Pictures. Basil Iwanyk produ\xc3\xad la pel\xc2\xb7l\xc3\xadcula al costat de Molly Smith, Trent Luckinbill i Thad Luckinbill. El 27 d'agost de 2014, J\xc3\xb3hann J\xc3\xb3hannsson va ser contractat per compondre la m\xc3\xbasica per a la pel\xc2\xb7l\xc3\xadcula.\n_START_SECTION_\nC\xc3\xa0sting\n_START_PARAGRAPH_\nEl 2 d'abril, 2014, Emily Blunt estava acabant les negociacions per unir-se a la pel\xc2\xb7l\xc3\xadcula per interpretar a la protagonista, Kate Macer, una policia de Tucson que viatja m\xc3\xa9s enll\xc3\xa0 de la frontera de M\xc3\xa8xic per realitzar el seguiment d'un narcotraficant. M\xc3\xa9s tard, el 4 d'abril, Benicio del Toro tamb\xc3\xa9 es va unir al repartiment de la pel\xc2\xb7l\xc3\xadcula. El 6 de maig, Lionsgate va adquirir els drets per a la pel\xc2\xb7l\xc3\xadcula, mentre que Lionsgate Internacional estaria a c\xc3\xa0rrec de la comercialitzaci\xc3\xb3 exterior. El 23 de maig de 2014 es va anunciar que Roger Deakins seria l'encarregat de la fotografia, despr\xc3\xa9s d'haver treballat anteriorment amb el mateix director a Presoners, una pel\xc2\xb7l\xc3\xadcula del 2013. El 29 de maig, Jon Bernthal es va unir al repartiment de la pel\xc2\xb7l\xc3\xadcula en el personatge de Ted i el 30 de maig, Josh Brolin ho va fer per interpretar a Matt. El 24 de juny, Maximiliano Hern\xc3\xa1ndez ho va fer, interpretant a Silvio i el 21 de juliol, Jeffrey Donovan, per interpretar a Steve Forsing.\n_START_SECTION_\nRodatge, estrena i cr\xc3\xadtica\n_START_PARAGRAPH_\nEl rodatge va comen\xc3\xa7ar el 30 de juny de 2014 a Albuquerque, Nou M\xc3\xa8xic. El 23 de febrer de 2015, Lionsgate va donar a con\xc3\xa8ixer la data de llan\xc3\xa7ament de la pel\xc2\xb7l\xc3\xadcula per als Estats Units, el 18 de setembre de 2015, la qual ser\xc3\xa0 limitada i una \xc3\xa0mplia distribuci\xc3\xb3 el 25 de setembre de 2015._NEWLINE_Sicario es va estrenar en el Festival de Cannes amb una aclamaci\xc3\xb3 de la cr\xc3\xadtica. La pel\xc2\xb7l\xc3\xadcula mant\xc3\xa9 en l'actualitat un 93% de qualificaci\xc3\xb3 en Rotten Tomatoes, basat en 207 vots, amb una puntuaci\xc3\xb3 mitjana de 8/10. El reconeixement \xc3\xa9s per a Villeneuve en la tasca directiva, el gui\xc3\xb3 de Sheridan, la fotografia de Deakins i l'actuaci\xc3\xb3 de Blunt i del Toro. A Metacritic, la pel\xc2\xb7l\xc3\xadcula t\xc3\xa9 una puntuaci\xc3\xb3 de 81 de 100 basat en 41 cr\xc3\xadtiques, indicant una \xc2\xabaclamaci\xc3\xb3 universal\xc2\xbb."